PATVIRTINTA

Šilalės švietimo pagalbos tarnybos direktoriaus

2022 m. gegužės 31 d. įsakymu Nr. Į-77

**METODINIŲ DARBŲ PARODŲ NUOSTATAI**

**I SKYRIUS**

**BENDROSIOS NUOSTATOS**

1. Metodinių darbų parodų nuostatai reglamentuoja parodų tikslus ir uždavinius, dalyvius, reikalavimus darbams, parodų organizavimą ir vertinimą.

2. Parodas organizuoja Šilalės švietimo pagalbos tarnyba (toliau - Tarnyba).

3. Parodos skirtos skatinti dalijimąsi gerąja darbo patirtimi, mokinių ir mokytojų kūrybinę raišką, tobulinti ugdymo procesą.

**II SKYRIUS**

**TIKSLAI IR UŽDAVINIAI**

1. Metodinių darbų parodos tikslas – užtikrinti pedagogų gerosios darbo patirties, metodinių naujovių bei idėjų sklaidą, jų taikymą ir panaudojimą.
2. Metodinių darbų parodos uždaviniai:

# skatinti pedagogų ir mokinių kūrybinę saviraišką, pozityvios, gerosios patirties sklaidą;

* 1. supažindinti pedagogų bendruomenę su sukaupta pažangia edukacine patirtimi;

# eksponuoti viešai metodinius darbus, informuoti visuomenę.

**III SKYRIUS**

**DALYVIAI**

6. Parodose gali dalyvauti rajono ugdymo įstaigų vadovai, mokytojai, mokiniai ir kiti.

**IV SKYRIUS**

**REIKALAVIMAI DARBAMS**

7. Parodoms gali būti pateikiami metodiniai darbai:

7.1. medžiaga apie metodinio darbo organizavimo ugdymo įstaigose patirtį, pasiekimus;

7.2. pedagoginio darbo patirties (dalyko, vadovavimo klasei, papildomo ugdymo grupei, būreliui) metodiniai darbai;

7.3. individualios ir integruotos programos, pamokų planai, konspektai, testai, mokomųjų užduočių rinkiniai, didaktinės ir vaizdinės priemonės;

7.4. projektiniai darbai (individualūs, pedagogų ar mokinių komandos);

7.5. netradicinės idėjos mokinių veiklos organizavimui;

7.6. vaizdinė medžiaga ir renginių scenarijai;

7.7. medžiaga apie ugdymo įstaigų vadovų darbo patirtį,

7.8. medžiaga apie neformalaus švietimo patirtį;

7.9. pedagogų ir mokinių kūrybos bei tyrimo darbai;

7.10. kita nenurodyta edukacinės veiklos darbo patirties medžiaga.

8. Parodos organizuojamos atrenkant darbus mokyklose ir pristatant juos eksponavimui į Tarnybą.

9. Darbai pateikiami su lydinčiu siunčiamuoju raštu, pridedant sąrašą, nurodant darbų pavadinimus ir autorius.

10. Kūrybinį darbą turi prezentuoti etiketė, nurodant (8x5 cm) darbo pavadinimą, autorių, jo amžių ar klasę, ugdymo įstaigos pavadinimą, ugdytinio mokytojo vardą ir pavardę.

**V SKYRIUS**

**PARODŲ ORGANIZAVIMAS IR VERTINIMAS**

11. Darbai eksponuojami:

11.1. dalykų blokais (gamtos, tikslieji ir kt. mokslai);

11.2. pagal atskiras temas ir aktualijas;

11.3. autorinė paroda – vieno autoriaus teminė paroda.

12. Darbai pristatomi visuomenei, rajono žiniasklaidoje ir Tarnybos internetiniame puslapyje [www.silsviet.lt](http://www.silsviet.lt), Tarnybos Facebook paskyroje.

13. Apie parodų organizavimą skelbiama Tarnybos mėnesio veiklos planuose.

14. Parodų konkursų nuostatus įsakymu tvirtina Tarnybos direktorius.

15. Parodos gali būti vertinamos Tarnybos direktoriaus įsakymu sudarant vertinimo komisiją.

16. Vertinant atsižvelgiama į parodų lankytojų nuomonę, atsiliepimus.

17. Parodoms apibendrinti gali būti organizuojami renginiai.

18. Darbų autoriai apdovanojami Tarnybos padėkos raštais.

19. Autoriui sutikus, metodiniai darbai kaupiami Tarnyboje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_